Die Krieketwêreldbeker 1999 (Engels: "1999 Cricket World Cup"; Nederlands: "Wereldkampioenschap cricket 1999"), amptelik bekend as die IKR Krieketwêreldbeker 1999, het van 14 Mei tot en met 20 Junie 1999 in Engeland, Skotland, Ierland, Nederland en Wallis plaasgevind. Dit was die sewende krieketwêreldbeker in internasionale eendagkrieket (EDI) wat deur die Internasionale Krieketraad (IKR) aangebied is en die vierde in Engeland. Dié land het voorheen die toernooie van 1975, 1979 en 1983 gehuisves.